stanford-oval/wikipedia huggingface dataset:
Joseph Banks Rhine
ESP-tutkimus

Rhine käytti opiskelijoita tutkimuskohteenaan. Hänen ensimmäinen löytönsä vuonna 1931 oli opiskelija Adam Linzmayer, joka onnistui saavuttamaan parhaimmillaan 40 prosentin osumatarkkuuden Zener-korttien näkemisessä. Testin idea on arvata oikein tutkijan esiin nostama kortti 25 kortin pakasta, jossa on viittä erilaista korttia. Tilastollisesti osumatarkkuuden pitäisi olla vain 20 prosenttia. Linzmayerin kuuluisaksi tullut suoritus oli arvata 21 korttia oikein 25:stä. Testi tehtiin Rhinen autossa. Koejärjestelyä ei ole pidetty luotettavana. Linzmayerin tulokset ailahtelivat ja hän vaikutti lopulta kadottaneen kykynsä. Tilalle löytyi Hubert Pearce, joka myös pääsi 40 prosentin tulokseen. Tähän saattoi vaikuttaa, että Rhine antoi Pearcen itse sekoittaa kortit. Pearcen kuuluisin koesarja oli tutkimusavustaja Joseph Prattin kanssa tehty testi, jossa Pearce välillä arvasi huomattavan hyvin ja välillä huonosti. Rhine ei ymmärtänyt tilastollista todennäköisyyttä kovinkaan syvällisesti ja piti tuloksia merkittävinä.
Vuonna 1934 Rhine julkaisi ensimmäisen laitoksen kirjastaan Extra-Sensory Perception. Myöhemmin 1930-luvulla Rhine tutki psykokineesiä laboratorio-oloissa selvittämällä, voiko koehenkilö vaikuttaa paranormaalisti nopanheiton tulokseen. Noppakokeiden positiivisia tuloksia ei ole kyetty toistamaan muualla.
Vuonna 1940 Rhine ja Pratt julkaisivat teoksen Extra-Sensory Perception After Sixty Years, katsauksen telepatiaa ja selvänäkemistä koskeviin tutkimuksiin. Sota-aikana Rhine julkaisi 1930-luvulla tekemiensä kokeiden tuloksia. Hänen mielestään paranormaaleja kykyjä tuli tutkia laboratorio-oloissa. Toisen maailmansodan jälkeen Rhine tutki myös joitakin merkittäviä tapauksia ei-laboratorio-oloissa.
1960-luvun alussa Rhine jätti Duken ja perusti oman Parapsykologian instituutin. Se tunnetaan nykyään nimellä Rhine Research Center.
Rhine tutki myös Lady Wonder -hevosta, jolla väitettiin olevan paranormaali kyky ennustaa tulevaa ja antaa vastaus osoittamalla kirjainkortteja. Rhine testasi kykyä kirjoittamalla paperille sanoja ja hevonen, joka ei nähnyt oikeaa vastausta osoitti oikeita kirjaimia ja toisti sanat. Rhine piti kykyä aitona. Myöhemmin selvisi, että hevonen toimi kouluttajansa antamien merkkien mukaan.
Merkitys

Rhinen sanotaan perustaneen parapsykologian tutkimuksen ja sen menetelmät. Hänen saavutuksiaan ei kuitenkaan pidetä merkittävinä. Koejärjestelyt olivat usein puutteellisia, ja tulokset heikkenivät kun huijausmahdollisuuksia heikennettiin. Kokeiden ja tulosten rekisteröinti oli horjuvaa. Testattavat saivat itse laskea omia tuloksiaan ja korteista näki läpi. Rhine ei myöskään ymmärtänyt kovin hyvin tilastomatematiikkaa vaan piti yksittäisiä keskiarvosta poikkeavia hyviä tuloksia ja myös huonoja tuloksia merkittävinä. Poikkeuksellisten tulosten häviämistä Rhine piti paranormaalin ilmiön ominaisuutena ja kutsui sitä laantumistaipumukseksi.
Alassane Bah

Alassane, myös Alhassane Bah (s. 1960) on guinealainen kestävyysjuoksija. Hän kilpaili vuoden 1988 kesäolympialaisissa Soulissa ja sijoittui miesten maratonilla 96. sijalle ajalla 3.06.27. Hänen henkilökohtainen ennätysaikansa maratonilla on 2.56.20, jonka hän saavutti Warendorfissa 26. kesäkuuta 1987.
Jouhteninen (Suonenjoki)

| Jouhteninen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki, Pieksämäki
Koordinaatit:  62°29′44″N, 27°06′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  puro Vuoriseen 
Järvinumero:  14.797.1.004
Mittaustietoja
Pinnankorkeus:  108,6 m  
Pituus:  940 m  
Leveys:  570 m  
Rantaviiva:  4,051 km  
Pinta-ala:  25,094 ha  
Suurin syvyys:  4,8 m  
Saaria:  5 
 fiJouhteninen 
Jouhteninen  on Pohjois-Savossa Suonenjoella ja Pieksämäellä Viiperonharjun lähellä sijaitseva järvi.
Maantietoa

Järvi on 940 metriä pitkä, 570 metriä leveä, ja sen pinta-ala on 25 hehtaaria. Sillä on 5 saarta, joiden yhteispinta-ala on 3 hehtaaria.  Järvi on luodattu ja siitä on julkaistu syvyyskartat. Sen rantaviivan pituus on 4,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Vuorisen valuma-alueeseen (14.797) se kuuluu. Järven vedenpinnan korkeus on 108,6 metriä mpy.
Jouhtilampi (Keuruu, Koivumäki)

| Jouhtilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°23′03″N, 24°26′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  suo-oja 
Järvinumero:  35.483.1.038
Mittaustietoja
Pinnankorkeus:  178,2 m  
Rantaviiva:  0,741 km  
Pinta-ala:  2,808 ha  
Saaria:  1 
 fiJouhtilampi 
Jouhtilampi  on Keski-Suomessa Keuruulla Koivumäen kylän lähellä sijaitseva lampi.
Maantietoa

Lammen pinta-ala on 2,8 hehtaaria, se on 350 metriä pitkä ja 100 metriä leveä. Lammella on kartan mukaan yksi saari.  Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 178,2 metriä mpy.
Adolf von Seckendorff

Adolf von Seckendorff
Franz Adolf von Seckendorff (17. maaliskuuta 1857 Gera, Thüringen, Saksa – 8. toukokuuta 1941) oli saksalainen vapaaherra ja jalkaväenkenraali, joka komensi kenraaliluutnanttina vuonna 1918 Saksan keisarikunnan LXVIII armeijakuntaa ja oli Brest-Litovskin rauhan jälkeen Viron saksalainen sotilaskuvernööri 16. maaliskuuta – 11. marraskuuta 1918.
Pakottaakseen neuvostovenäläiset osapuolet Brest-Litovskin rauhaan Saksan valtakunta hyökkäsi Latvian ja Viron kautta kohti Pietariaia. Saksalaiset joukot valtasivat 22. helmikuuta 1918 Valgan, 24. helmikuuta Tarton ja Jõgevan sekä 25. helmikuuta Pärnun, Viljandin sekä Tallinnan. Viro julistautui itsenäiseksi 24. helmikuuta. Seckendorff kieltäytyi tunnustamasta Viron itsenäisyysjulistusta ja valtiollisia instituutioita. Virolaiset halusivat johtajaksi kenraalimajuri Andres Larkan.
Seckendorffin esikunta sai tehtäväkseen 1. huhtikuuta 1918 suunnitella osasto Brandensteinin tulon Suomeen Suomen kansanvaltuuskunnan joukkojen yhteyksien katkaisemiseksi Pietariin katkaisemalla ratayhteyden Kouvolaan.selvennä Tämä onnistui joksikin aikaa Uudenkylän rautatieaseman kohdalla.
Adolfo Bautista

Adolfo Bautista vuonna 2017.
Adolfo Bautista (s. 15. toukokuuta 1979 Dolores Hidalgo, Meksiko) on meksikolainen ammattilaisuransa päättänyt jalkapalloilija, pelipaikaltaan hyökkäävä keskikenttäpelaaja tai keskushyökkääjä.
Bautista on voittanut Meksikon Primera Divisiónin Aperturan osan ensin Pachucan kanssa kaudella 2003–2004 ja myöhemmin Deportivo Guadalajaran kanssa kaudella 2006–2007. Bautista pelasi urallaan yhteensä 468 liigaottelua, joissa hän teki 122 maalia ja syötti 37 kertaa.
Bautista pelasi Meksikon maajoukkueessa yhden ottelun vuoden 2010 jalkapallon maailmanmestaruuskilpailuissa. Yhteensä hän pelasi maajoukkuessa 38 ottelua ja teki 11 maalia.
Adolfo Binni

Adolfo Binni (3. syyskuuta 1902 – 7. tammikuuta 1971) oli italialainen roomalaiskatolinen piispa. Hänet vihittiin papiksi 15. heinäkuuta 1926 ja nimitettiin Nolan hiippakunnan piispaksi 14. helmikuuta 1952. Piispaksi vihkiminen seurasi 19. maaliskuuta. Binni osallistui Vatikaanin toiseen kirkolliskokoukseen. Hän kuoli 68-vuotiaana virassa.
Alassane N’Dour

| Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Maa:   Senegal> Miesten jalkapallo. |
| --- | --- | --- | --- |
|  Hopeaa | Mali 2002 | Jalkapallo |  |
Alassane N’Dour (s. 12. joulukuuta 1981, Dakar) on senegalilainen jalkapalloilija.
Seuratasolla N’Dour on pelannut muun muassa AS Saint-Étiennessä. Hän on edustanut Senegalia yksissä MM-kisoissa, vuonna 2002 ja saavutti sitä ennen vuoden 2002 Afrikan-mestaruuskisoissa hopeaa.
Senegalin joukkue – Jalkapallon AM-kilpailut 2002
1 Sylva |
2 Daf |
3 Sarr |
4 Malick Diop |
5 N’Dour |
6 Cissé |
7 H. Camara |
8 Traoré |
9 S. Camara |
10 Fadiga |
11 Diouf |
12 Faye |
13 Diatta |
14 Moussa N’Diaye |
15 Diao |
16 Diallo |
17 Coly |
18 Thiaw |
19 Bouba Diop |
20 S. N’Diaye |
21 Beye |
22 Makhtar N’Diaye |
Valmentaja Metsu
Senegalin joukkue – Jalkapallon MM-kilpailut 2002
1 Sylva |
2 Daf |
3 Sarr |
4 Malick Diop |
5 N’Dour |
6 Cissé |
7 H. Camara |
8 Traoré |
9 S. Camara |
10 Fadiga |
11 Diouf |
12 Faye |
13 Diatta |
14 Moussa N’Diaye |
15 Diao |
16 Diallo |
17 Coly |
18 Thiaw |
19 Bouba Diop |
20 S. N’Diaye |
21 Beye |
22 Cissokho |
23 Makhtar N’Diaye |
Valmentaja Metsu
Alastair Duncan

| Alastair Duncan> Henkilötiedot |
| --- | --- |
Koko nimi:  Alastair Neil Duncan
Syntynyt: 1958  Edinburgh
Näyttelijä
Taiteilijanimet:  Alistair Duncan Alister Duncan Neil Duncan
Aktiivisena:  1988–
Merkittävät roolit:  Alfred Pennyworth (The Batman)
Aiheesta muualla
IMDb 
Alastair Neil Duncan (s. 1958 Edinburgh, Skotlanti) on  skotlantilainen näyttelijä, joka on pitkän televisiouransa aikana tehnyt myös äänirooleja animaatioihin, joista kenties tunnetuin on The Batmanissa.
Hän on esiintynyt satunnaisesti joissakin Suomessa esitetyissä televisiosarjoissa, kuten Angel ja Buffy, vampyyrintappaja.
Johnny Test

| Johnny Test |
| --- | --- |

Tyyli:  piirrossarja, komedia, sci-fi
Kestoaika:  20 min.
Luoja(t):  Scott Fellows
Pääosissa:  James Arnold Taylor Louis Chirillo Maryke Hendrikse Ian James Corlett Brittney Wilson Ashleigh Ball
Alkuperämaa:   Yhdysvallat  Kanada
Alkuperäiskieli:  englanti
Verkko:   The WB (2005-2006)  The CW (2006-2008)  Cartoon Network (2009-2014)  YTV (2005-2006)  Teletoon (2006-2014)  Cartoon Network  Disney XD  Disney Channel
Esitetty:  17. syyskuuta 2005 – 25. joulukuuta 2014
Jaksoja:  234 (luettelo jaksoista)
Tuotanto
Tuottaja(t):  Chris Savino
Vastaava(t) tuottaja(t):  Scott Fellows Loris Kramer Lunsford Sander Schwartz Michael Hirsh Toper Taylor David Simkins
Ohjaaja(t):  Larry Jacobs
Käsikirjoittaja(t):  Scott Fellows Mark Fellows Adam Beechen Lazar Saric Cynthia True
Tuotantoyhtiö(t):  Warner Bros. Animation Cookie Jar Entertainment Teletoon Productions Collideascope Digital Productions Studio B Productions Top Draw Animation
Palkinnot
Voitetut:  Gemini (2007) Elan (2008)
Ehdokkuudet:  Daytime Emmy (2006) Golden Reel (2006)
Aiheesta muualla
Virallinen sivusto
IMDb 
Johnny Test on Scott Fellowsin luoma ja Warner Bros. Animationin, Cookie Jar Entertainmentin, Teletoon Productionsin, Collideascope Digital Productionsin, Studio B Productionsin ja Top Draw Animationin tuottama piirrossarja, jota esitettiin ensi kerran Yhdysvalloissa Kids' WB -kanavalla 17. syyskuuta vuonna 2005. Siitä tuotettiin aluksi 39 jaksoa, kolmen tuotantokauden verran, mutta toisesta kaudesta eteenpäin tuotannosta vastannut Cookie Jar päätti sarjan suosion myötä tuottaa neljännen tuotantokauden. Myös sarjan pääroolia esittävä James Arnold Taylor kertoi saaneensa kesäkuussa 2009 4. tuotantokauden jaksojen äänittämisen valmiiksi.
Sarjassa edetään tavallisen kaupunkilaispojan Johnny Testin seikkailuja, kun hän yrittää saada nerojen siskojensa tekemään useita kokeita hänen ajankuluksi, kuten luoda leluroboteista oikeita taistelevia robotteja. Yleensä hän kuitenkin aiheuttaa suuria ongelmia saadessaan siskojensa tekemään haluamiaan luomuksia.
Suomessa sarjaa on esitetty Disney XD ja Disney Channel -kanavalla vuodesta 2009 lähtien.
Juoni

Sarja kertoo nuoresta pojasta nimeltä Johnny Test, joka asuu siskojensa Susan ja Mary Testin luona Porkbellyssä. Siskokset yrittävät saada naapurinsa Gillin huomion tekemällä erilaisia kokeita, mutta käyttävätkin usein Johnnyä koehenkilönä. Päähahmo Johnny on vaaleahiuksinen nuori kaupunkilaispoika, jolla on puhuva koira nimeltä Dukey. Hän joutuu kuitenkin usein naamioimaan puhuvan koiransa pikkupojaksi, jottei kukaan saisi tietää hänen koiransa kykenevän puhumaan. Johnnyn vanhemmat ovat äiti Lila ja isä Hugh Test.
Sarjassa nähdään myös vihollisia, kuten The X-Treme Teen Team, Mole King ja Eugene, joka tunnetaan myös nimellä Bling-Bling poika on ainut useamman kuin yhden esiintymisen tehnyt konna.
Hahmoja sarjassa

Johnny Test
Yli vilkas ja täynnä mielikuvitusta oleva 11-vuotias Johnny on elämänhaluinen ja kunnianhimoinen poika. Hän haluaisi ajaa monsteriautoilla, olla baseball sankari ja olla luokkansa älykkäin oppilas, mutta ennen kaikkea Johnny haluaisi kävellä kuussa. Lisäksi hengittää veden alla ja saada omat supervoimat. Kaiken tämän mahdollistaa Johnnyn kaksoissiskot Susan ja Mary, jotka antavat Johnnyn unelmien käydä toteen pienten vastapalvelusten ja siskosten vastahakoisuuden myötä.
Dukey
Johnny halusi syntymäpäivä lahjaksi koiran, joten hän valitsi haisevimman, tyhmimmän ja ystävällisimmän koiran eläinkaupasta. Johnny nimesi sen Dukeyksi ja koska hänen siskonsa Susan ja Mary inhoavat tyhmiä ja haisevia koiria, he päättivät geneettisesti muuttaa koiraa, jotta se kykenisi kävelemään, puhumaan ja käymään kylvyssä. Huolimatta sen ainutlaatuisista ihmisten kyvyistä, Dukey on edelleen koira ja kaipaa rotunsa tarpeita tehdä mitä koirat yleensä tekevät.
Susan & Mary Test
Supernerot ihmekaksoset, jotka eivät kuitenkaan ole identtisiä. Susan ja Mary ovat vasta 13-vuotiaita ja käyvät joskus tohtorintason teknologia instituutissa Porkbellyssa. Tulevaisuudessa siskokset saattavat voittaa nobelin palkinnon, mutta juuri nyt heitä kiinnostaa miten saada herätettyä Gil -nimisen naapuripojan huomio heitä kohtaan.
Hugh & Lila Test (Johnnyn, Susanin ja Maryn vanhemmat)
Gil
Bling-Bling poika/Eugene
Mole King
The X-Treme Teen Team
Äänirooleissa

| 0 | 1 | 2 |
| --- | --- | --- |
|  James Arnold Taylor  | … |  Johnny Test   |
|  Louis Chirillo  | … |  Dukey   |
|  Maryke Hendrikse  | … |  Susan Test   |
|  Brittney Wilson  | … |  Mary Test (1. tuotantokausi)   |
|  Ashleigh Ball  | … |  Mary Test (kaudet 2–3)   |
|  Ian James Corlett  | … |  Isä   |
|  Lee Tockar  | … |  Bling-Bling poika/Eugene   |
|  Bill Mondy  | … |  herra Black   |
|  Andrew Francis  | … |  Gil   |
|  Scott McNeil  | … |  herra White   |
|  Kathleen Barr  | … |  Äiti   |
|  Richard Newman  | … |  professori Slopsink   |
Palkinnot > Voitetut

Gemini
2007: Paras ohjaus lasten tai nuorten ohjelmassa; Joseph Sherman
Palkinnot > Ehdokkuudet

Daytime Emmy
2006: Erinomainen saavutus äänieditoinnista.
Golden Reel
2006: Paras äänieditointi animaatiosarjassa.
Jousiammunnan Aasian-mestaruuskilpailut 2015

Jousiammunnan Aasian-mestaruuskilpailut 2015 järjestettiin Thaimaassa 3–8. marraskuuta 2015.
Vastakaarijousen mitalistit

| Tapahtuma | Kultaa | Hopeaa | Pronssia |
| --- | --- | --- | --- |
| Miesten yksilökilpailu |  Lee Woo Seok |  Lee Seung-yun |  Im Dong-hyun |
| Miesten joukkuekilpailu |  Lee Woo Seok, Lee Seung-yun, Im Dong-hyun |  Hideki Kikuchi, Yuki Kawata, Shungo Tabata |  Wei Chun-heng, Wang Hou-chieh, Peng Shih-cheng |
| Naisten yksilökilpailu |  Chang Hye-jin |  Hong Su-nam |  Lee Tuk-young |
| Naisten joukkuekilpailu |  Chang Hye-jin, Hong Su-nam, Lee Tuk-young |  Deepika Kumari, Bombayla Devi Laishram, Laxmirani Majhi |  Cao Hui, Xu Jing, Qi Yuhong |
| Yhdistelmäjoukkue |  Wei Chung-heng, Le Chien-ying |  Lee Woo-seok, Chang Hye-jin |   Jayanta Talukdar, Deepika Kumari |
Compound-kilpailu

| Tapahtuma | Kultaa | Hopeaa | Pronssia |
| --- | --- | --- | --- |
| Miesten yksilökilpailu |  Rajat Chauhan |  Choi Yong-hee |  Esmaeil Ebadi |
| Miesten joukkuekilpailu |  Abhishek Verma, Sarvesh Pareek, Rajat Chauhan | Kim Jong-ho, Yang Young-ho, Choi Yong-hee |  Esemaeli Ebadi, Yaser Amouei, Majid Gheidi |
| Naisten yksilökilpailu |  Jyothi Surekha Vennam |  Afsaneh Shafiei |  Wu Ting-ting |
| Naisten joukkuekilpailu |  Song Yun-soo, Kim Yun-hee, Seol Da-yeong |  Jyothi Surekha Vennam, Jayalakshmi Sarikonda, Swati Dudwal |  Fatin Nurfatehah Mat Salleh, Nor Rizah Ishak, Saritha Cham Nong |
| Sekajoukkue |  Kim Jong-ho, Song Yun-soo |  Esemaeli Ebadi, Afsaneh Shafei |  Kung Lin-hsiang, Chen Li-ju |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 | Etelä-Korea | 6 | 5 | 2 | 13 |
| 2 | Intia | 3 | 2 | 1 | 6 |
| 3 | Taiwan | 1 | 0 | 3 | 4 |
| 4 | Iran | 0 | 2 | 2 | 4 |
| 5 | Japani | 0 | 1 | 0 | 1 |
| 6 | Kiina | 0 | 0 | 1 | 1 |
| 7 | Malesia | 0 | 0 | 1 | 1 |
Adolf zu Hohenlohe-Ingelfingen

Adolf zu Hohenlohe-Ingelfingen.
Adolf zu Hohenlohe-Ingelfingen (29. tammikuuta 1797 Breslau, Preussi – 24. huhtikuuta 1873 Koschentin, Sleesia, Saksan keisarikunta) oli preussilainen poliitikko, joka toimi Preussin pääministerinä vuonna 1862.
Hohenlohe-Ingelfingenin isä oli kenraali ja ruhtinas Friedrich Ludwig zu Hohenlohe-Ingelfingen. Adolf zu Hohenlohe-Ingelfingen oli maanomistaja Sleesiassa ja toimi paikallisten maapäivien maamarsalkkana. Hän oli edustajana vuoden 1847 Preussin maapäivillä, vuoden 1850 Erfurtin parlamentissa ja sittemmin Preussin herrainhuoneessa, jonka puhemiehenä hän oli vuosina 1856–1862. Konservatiivinen Hohenlohe-Ingelfingen toimi Preussin pääministerinä 18. maaliskuuta – 23. syyskuuta 1862. Erottuaan terveyssyistä hän vetäytyi politiikasta. Hänen seuraajakseen tuli Otto von Bismarck.
Hohenlohe-Ingelfingenin poika oli tykistökenraali Kraft zu Hohenlohe-Ingelfingen.
Julius Mosen

| Julius Mosen |
| --- | --- |
 Julius Mosen
Henkilötiedot
Syntynyt: 1803 Marieney
Kuollut: 1867 (63–64 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Esikoisteos:  Das Lied vom Ritter Wohn Ahasver
Aiheesta muualla
Löydä lisää kirjailijoitaKirjallisuuden teemasivulta
Julius Mosen (1803 Marieney – 1867) oli saksalainen runoilija. Hän opiskeli Jenassa lakitiedettä, kävi opiskeluaikana Italiassa ja työskenteli sitten erään asianajajan luona. Hän asettui 1834 asianajajaksi Dresdeniin, missä hän saavutti pian kirjallista mainetta. Hän vastaanotti 1844 Oldenburgin hoviteatterin dramaturgin toimen, josta hän erosi jo 1848 parantumattoman taudin vuoksi.
Mosenin esikoisteokset ovat sävyltään filosofiset eepokset Das Lied vom Ritter Wohn (1831) ja Ahasver (1838). Mosenin runoissa, Gedichte (1836), kaikuu usein raikas kansanomainen sävel, ja monet balladinomaiset runot ovat siirtyneet kansan huulille. Hänen suorasanaisista teoksistaan on merkittävin pirteä ja tunnelmallinen novellikokoelma Bilder im Moose (1846). Mosenin monissa draamoissa vallitsee häiritsevänä abstrakti retoriikka. Merkittävimpiä niistä ovat muun muassa Heinrich der Finkler (1836), Cola Rienzi. Kaiser Otto III. Herzog Bernhard. Kootut teokset ilmestyi 1863.
Aiheesta muualla

Kuvia tai muita tiedostoja aiheesta Julius Mosen Wikimedia Commonsissa
Mosen Julius, Deutsche Biographie (saksaksi)
Lisää luettavaa aiheesta Mosen, Julius on Wikiaineistossa (saksaksi) 1885
Juice Newton

| Juice Newton> Judith Kaye Cohen |
| --- | --- |

Henkilötiedot
Syntynyt: 18. helmikuuta 1952 (ikä 72) Lakehurst, New Jersey
Kansalaisuus:   Yhdysvallat
Ammatti:  laulaja
Muusikko
Laulukielet:  englanti
Aktiivisena:  1975–
Tyylilajit:  country, pop
Soittimet:  kitara, perkussiot
Levy-yhtiöt:  Capitol, RCA
Aiheesta muualla
Kotisivut
  [ Muokkaa Wikidatassa ] [ ohje ]  
Juice Newton (oik. Judith Kaye Cohen, s. 18. helmikuuta 1952 Lakehurst, New Jersey) on yhdysvaltalainen laulaja. Virginia Beachissä Virginiassa varttuneen Newtonin esittämistä kappaleista tunnetuimpia ovat "Angel of the morning", "Queen of hearts", "Love's been a little bit hard on me", "Break it to me gently" ja "Heart of the night".
Diskografia

Juice Newton and Silver spur 1975
After the dust settles 1976
Come to me 1977
Take Heart 1978
Juice 1981
Quiet lies 1982
Dirty looks 1983
Juice Newton Greatest hits 1984
Can't wait all night 1984
Old Flame 1985
Emotion 1987
Greatest hits & more 1987
Ain't gonna cry 1989
Greatest country hits 1990
Juice Newton country hits (Excelsior) 1991
The early years 1992
Emotions (tupla-albumi) 1993
Platinum & gold 1995
Back to back 1995
Trouble with angels 1998
Anthology 1998
American Girl 1999
Aiheesta muualla

Wikimedia Commonsissa on kuvia tai muita tiedostoja aiheesta .
Juice Newton kotisivut
Juice Newton Internet Movie Databasessa. (englanniksi)
Aikapommi (täsmennyssivu)

Wikisanakirjassa on tähän liittyvä sananselitys: .
Aikapommi voi tarkoittaa seuraavia:
aikapommi, räjähde
Aikapommi (Time Bomb), elokuva vuodelta 1953
Aikapommi (Doomwatch), elokuva vuodelta 1972
Aikapommi, televisiosarja vuodelta 1983
Aikapommi (Time Bomb), televisioelokuva vuodelta 1984
Aikapommi (Timebomb), elokuva vuodelta 1991
Aikapommi (Bombshell), elokuva vuodelta 1996
Aikapommi, Kari Tapion ja Erkki Liikasen albumi
Aikapommi, nykyään Soul Valpiona tunnetun hip hop -artistin taiteilijanimi vuosina 1999–2008.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aikapommi”, voi hakea sivunnimihaulla, laajalla sivunnimihaulla tai tekstihaulla.
Albert Amrhein

| Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Maa:   Saksan keisarikunta> Miesten rugby. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Franz Albert Amrhein (29. joulukuuta 1870 Frankfurt am Main – 20. toukokuuta 1945 Frankfurt am Main) oli saksalainen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja toimi siellä hopeaa saaneen SC Frankfurt 1880 -joukkueen kapteenina. Vuonna 1906 Amrheinista tehtiin SC Frankfurt 1880:n kunniajäsen.
Albert Arnheiter

| Mitalit> Maa:   Saksan keisarikunta. Olympialaiset .Miesten soutu | Mitalit> Maa:   Saksan keisarikunta. Olympialaiset .Miesten soutu | Mitalit> Maa:   Saksan keisarikunta. Olympialaiset .Miesten soutu | Maa:   Saksan keisarikunta> .Miesten soutu |
| --- | --- | --- | --- |
|  Kultaa | Tukholma 1912 | perämiehellinen nelikko |  |
Albert Stephan Arnheiter (20. heinäkuuta 1890 Ludwigshafen – 26. huhtikuuta 1945 Lodi) oli saksalainen soutaja ja olympiavoittaja.
Arnheiter osallistui Tukholman olympialaisiin 1912. Hän sai olympiakultaa perämiehellisessä nelikossa.
Arnheiter kuoli toisen maailmansodan taistelussa Casalpusterlengossa.
Joona Iivonen

| Joona Iivonen> Henkilötiedot |
| --- | --- |
Syntynyt: 8. kesäkuuta 2000 (ikä 24) Huittinen, Suomi
Pesäpalloilija
Ulkopelipaikka:  lukkari
Sisäpelirooli:  vaihtaja
Pituus:  175 cm
Seura:  Loimaan Palloilijat
Pelaajaura
Junioriseurat
–2019:  Loimaan Palloilijat Kankaanpään Maila Jokioisten Koetus Turku-Pesis
Ammattilaisjoukkueet
2017–:  Loimaan Palloilijat Pöytyän Urheilijat Hyvinkään Tahko Kannuksen Ura
Joona Iivonen (s. 8. kesäkuuta 2000 Huittinen) on suomalainen pesäpalloilija, joka edustaa Ykköspesis-joukkue Loimaan Palloilijoita.
Ura

Iivonen on Loimaan Palloilijoiden kasvatti. Hän pelasi ensimmäisen ottelunsa Ykköspesiksessä kesällä 2017, kun Pöytyän Urheilijoiden Sami Virto sairastui. Superpesis-debyyttinsä Iivonen teki 21. heinäkuuta 2021 vierasottelussa Sotkamon Jymyä vastaan, kun Petteri Alanen loukkasi polvensa.
Saavutukset

B-poikien Itä–Länsi-ottelu (2018)
Muuta

Iivonen on pelannut nuorempana jääkiekkoa. Hänen pikkuveljensä Elmeri pelaa myös pesäpalloa.
Julius Middelthun

| Julius Middelthun |
| --- | --- |
 Cecilie Dahlin maalaama muotokuva vuodelta 1928.
Henkilötiedot
Syntynyt: 3. heinäkuuta 1820 Kongsberg, Norja
Kuollut: 5. toukokuuta 1886 (65 vuotta) Kristiania, Norja
Ammatti:  kuvanveistäjä
Julius Middelthun (3. heinäkuuta 1820 Kongsberg – 5. toukokuuta 1886 Kristiania) oli norjalainen kuvanveistäjä. Hän opiskeli muun muassa Kööpenhaminassa Herman Vilhelm Bissen oppilaana sekä Roomassa. Middelthun tunnetaan erityisesti muotokuvista. Häntä pidetään klassistisen kauden merkittävimpänä norjalaisena kuvanveistäjänä.